**Natalie Wynn** (født 21. oktober 1988) er en amerikansk youtuber og politisk kommentator. Hun er mest kjent for sin YouTube-kanal, **ContraPoints**, hvor hun skaper video-essay som utforsker forskjellige temaer som politikk, kjønn, etikk, rase og filosofi.

Wynns videoer gir ofte motargumenter til ekstremister på høyresiden og klassiske liberalister, og snakker om moderne problemer som forskjell mellom klasser, LHBTQ-rettigheter (spesielt for transpersoner), «cancel culture» og moderne internettkultur.

Hennes videoer har fått mye omtale angående detaljerte filmsett og kostymer, og for den mørke humoristiske tonen, noe som fikk *The Verge* til å kalle henne «YouTubes Oscar Wilde». For hennes videoer mottok Wynn en Streamy Award for kategorien «Commentary» (engelsk, «kommentar») i 2020, og ble nominert i samme kategori i 2021.

Oppvekst
--------

Wynn ble født 21. oktober 1988 i Arlington i Virginia, og vokste opp i samme delstat. Hennes far er en psykologiprofessor, og hennes mor er en lege. Etter å ha studert piano ved Berklee College of Music, studerte hun filosofi ved Georgetown University i Washington D.C. Hun var så elev ved Northwestern University i Illinois, for å få seg en PhD-grad i filosofi, mens hun også var en instruktør. Hun forlot Northwestern med en mastergrad, grunnet «Idéen om å være en akademiker for resten av livet mitt ble kjedelig til det punktet hvor eksistensiell fortvilelse tok over», og flyttet til Baltimore i Maryland for et forhold, som endte opp med å mislykkes. Etter å ha endt hennes PhD-program, var Wynn pianolærer, og arbeidet som advokatfullmektig og tekstforfatter, og endte eventuelt opp med valget å lage videosvar til alt-right og Gamergate på YouTube.

YouTube-karriere
----------------

Wynn offentliggjorde YouTube-videoer for første gang i 2008, og fokuserte først på religionskritikk og hennes posisjon som ateist og skeptiker. I 2016 started hun ContraPoints-kanalen som en reaksjon til Gamergate-hendelsene og den økende bestanden av youtubere på høyresiden, og vendte hennes innhold til å argumentere mot dem. Tidlige ContraPoints-videoer dekket også menneskerase, rasisme og det å bli radikalisert over nettet.

Artisteri
---------

Wynn bruker filosofi og personlige anekdoter i hennes videoer, ikke bare for å forklare idéer fra venstresiden, men også for å kritisere vanlige samtaleemner for konservative, klassiske liberalister, alt-right og fascister. Wynns videoer har ofte en tone som er stridbar, men humoristisk. Videoene inneholder mørk og surrealistisk humor, sarkasme og seksuelle temaer. Hun illustrerer ofte idéer med å spille forskjellige figurer i debatt med hverandre.

Bilde av Natalie Wynn/ContraPointsWynn bruker farger og kostymer i hennes videoer.
Videoene til Wynn har blitt kjent for hennes produksjonsvalg som dramatisk belysning, detaljerte kostymer og fargerik estetikk. Hun låner noen estetiske ledetråder fra drag, og vitset i et intervju fra 2019 at siden konservative kom til å kalle henne en *dragqueen* uansett, så får hun bare «være den mest ekstravagante dragqueenen på YouTube». I et intervju i 2018 for *The Verge*, peker Katherine Cross ut en virkelig forskjell mellom Wynn slik hun er i person, og slik hun presenterer seg selv på YouTube, og forklarer at YouTube-kanalen viser en skikkelse som er «blid, reservert, dekadent og foraktelig», mens Wynn i person «kan være alvorlig – og hun bryr seg veldig mye, nesten for mye.»

> Jeg ville ikke være den personen som kun lagde videoer om sosial rettferdighet på YouTube.. for meg var det at, jeg kunne bare holde foredrag igjen. Jeg prøvde det og jeg hatet det og jeg vil ikke være den personen.
> 
> 

Videokanalen er finansiert gjennom Patreon, hvor Wynn har vært blant topp 20 av skapere på plattformen. Ved februar 2021 hadde Wynn i underkant av 14 000 tilhengere på Patreon. I et podkastintervju med Chris Hayes nevnte Wynn at hun gjør nesten all produksjonsarbeid for hennes videoer selv, inkludert manus, research, kameraarbeid og videoredigering.

Mottakelse
----------

Wynns videoer har blitt hyllet for klarheten, nyanse og oppmerksomhetsfangende humor. Jake Hall, ved *Vice*, skrev at Wynn var «en av de mest skarpe og overbevisende videoessayistene på YouTube.» I en artikkel som sammenligned hennes personlige ærlighet og hennes ironiske humor, beskriver *The Verge* henne som «YouTubes Oscar Wilde». Magasinet *New York* skriver at «ContraPoints er svært bra. Uansett om seerne har interesse eller ei om internettkulturkriger, YouTube-nazister eller en av de andre brede temaene dekket i videoene, så er de vittige, bisarre, kloke og overbevisende.» Nathan J. Robinson ved magasinet *Current Affairs* kaller ContraPoints en «enkvinnesblitskrig mot høyresiden på YouTube», og beskriver hennes videoer som «noe ulikt det jeg har sett... Hun viser hvordan debatt burde bli utført: ikke ved gi en plass til giftige idéer, men ved å bringe overlegen intelligens, vittigere vitser og mer elegante kostymer til kampen.»

Media har beskrevet kanalens innhold som unikt egnet for millenniumsgenerasjonen på grunn av bruk av humor og direkte oppmerksomhet til internettkultur. Hennes analyse av fascistisk bruk av memer og kodede symboler har blitt brukt som referanse ved Southern Poverty Law Center i en artikkel som forklarer høyresidens bruk av det vanlige «OK»-håndsignalet. Journalisten Liza Featherstone anbefaler også kanalen, og sier at hun er en «fabelaktig jobb» med å anerkjenne motstandernes sterke poeng, mens hun argumenterer mot svakere punker og fremviser en høyreekstremistisk politisk agenda som noen ganger går gjemt.

I november 2018, etter at en ContraPoints-videoer om «incels» nådde over én million seere, ga *The New Yorker* ut en profilartikkel om kanalen, og beskrev Wynn som «en av internettets nesten-kjendiser som faktisk er så smart som hun tror hun er, og en av de få på venstresiden som kan ha nyanse uten å være kjedelig.» *The Atlantic* hyllet Wynns bruk av «frodige filmsett, stemningsfull belysning og original musikk av komponisten Zoë Blade» og mente at den mest spektakulære attraksjonen i videoene hennes var Wynn selv. *Polygon* navnga hennes video om «incels» som en av de ti beste videoessayene i 2018. I mai 2019 kom hun på toppen av magasinet *Dazed* sin liste, «Dazed 100», som rangerte personer som «turte å gi kultur et slag i armen.»

YouTube-kanalen ContraPoints ble tildelt prisen «Best Commentary» (engelsk, «beste kommentar») ved Streamy Awards i 2020.

### Kontroversen rundt pronomen

På Twitter i september 2019 beskrev Wynn den pinligheten hun føler i enkelte omstendigheter når hun blir spurt om å beskrive sine ønskede personlige pronomen. Twitter-innleggene ble kritisert for å være avvisende for ikke-binære personer som brukte personlige pronomen som ikke var *han* eller *hun*. Professor Lal Zimman mente i kontrast til dette at «Wynn har helt rett i at folk engasjerer seg med den skikken på en måte som kan være noe problematisk.» Etter gjentatte, negative tilbakemeldinger deaktiverte Wynn sin Twitter-bruker i én uke, og publiserte så en beklagelse.

Etter hendelsen kom hennes neste video ut, *Opulence*, som inneholdt et sitat fra John Waters, lest ut av transmannen og pornoskuespilleren Buck Angel. Buck Angel har tidligere tiltrukket kritikk for sitt syn på transkjønnede og ikke-binære personer, som enkelte også anser som «transmedicalist» (engelsk, begrep brukt for å beskrive personer som mener at det å være trans er en medisinsk tilstand, og mener at om en person ikke føler kjønnsdysfori, så er de ikke trans). Wynn ble kritisert for å gi anerkjennelse til Angel, samt andre YouTube-kontoer assosiert med hennes kanal.

Wynns video i januar 2020, «Canceling», tok opp kritikken og sjikanen mot henne, samt det bredere bakteppet «cancel culture». Videoen ble rost av Robby Soave ved *Reason Magazine*. I et intervju med *The Guardian* angående videoen fra januar 2021, *J.K. Rowling*, hvor hun igjen tok opp «cancel culture» i forhold til TERF-er, hvor hun uttrykte at hun generelt ikke er interessert i å utfryse noen, og at konstruktiv kritikk må bli utdelt for å utdanne folk til å bli bedre.

Privatliv
---------

Wynn er en transkvinne, et tema hun ofte behandler i sine videoer. Hun begynte sin «overgang» i 2017. Hun har tidligere identifisert seg selv som «genderqueer». Hun er feminist, og har kalt seg selv en demokratisk sosialist og sosialdemokrat. Hun støttet Bernie Sanders ved Demokratenes primærvalg i 2020. Hun er basert i Baltimore i Maryland (pr. 2017). I 2020 stod Wynn fram som lesbisk i sin video, «Shame».

Videoer
-------

Den følgende listen med ContraPoints' videoer inkluderer kun de som fortsatt er tilgjengelige på ContraPoints-kanalen. I februar 2020 satte Wynn alle videoene fra før august 2017 – når hun begynte sin overgang – til *privat*, grunnet at «de representerer ikke personen jeg er lengre.» Hun offentliggjorte manus fra de fleste av disse eldre videoene på hennes nettsted.

Liste over videoer| Nummer | Tittel | Spilletid | Utgivelsesdato |
| --- | --- | --- | --- |
| 1 | Decrypting the Alt-Right: How to Recognize a F@scist | 23:33 | 1. september 2017 |
| 2 | The Left | 14:02 | 24. september 2017 |
| 3 | Degeneracy | 23:06 | 19. oktober 2017 |
| 4 | Violence | 19:23 | 24. november 2017 |
| 5 | What's Wrong With Capitalism (Part 1) | 19:07 | 30. desember 2017 |
| 6 | Autogynephilia | 48:54 | 1. februar 2018 |
| 7 | America: Still Racist | 21:11 | 28. februar 2018 |
| 8 | What's Wrong With Capitalism (Part 2) | 19:56 | 31. mars 2018 |
| 9 | Jordan Peterson | 28:20 | 2. mai 2018 |
| 10 | Tiffany Tumbles | 21:08 | 2. juni 2018 |
| 11 | The West | 23:32 | 14. juli 2018 |
| 12 | Incels | 35:05 | 17. august 2018 |
| 13 | The Aesthetic | 21:23 | 19. september 2018 |
| 14 | Pronouns | 31:56 | 2. november 2018 |
| 15 | The Apocalypse | 24:52 | 1. desember 2018 |
| 16 | "Are Traps Gay?" | 44:53 | 16. januar 2019 |
| 17 | The Darkness | 29:22 | 2. mars 2019 |
| 18 | Gender Critical | 33:49 | 30. mars 2019 |
| 19 | Beauty | 30:52 | 22. mai 2019 |
| 20 | "Transtrenders" | 34:44 | 1. juli 2019 |
| 21 | Men | 30:35 | 23. august 2019 |
| 22 | Opulence | 49:07 | 12. oktober 2019 |
| 23 | Canceling | 1:40:28 | 2. januar 2020 |
| 24 | Shame | 42:03 | 15. februar 2020 |
| 25 | Cringe | 1:23:19 | 10. mai 2020 |
| 26 | Justice (Part 1) | 43:04 | 4. september 2020 |
| 27 | Voting | 23:40 | 19. oktober 2020 |
| 28 | J.K. Rowling | 1:29:45 | 26. januar 2021 |
| 29 | Envy | 1:48:15 | 7. august 2021 |
| 30 | The Hunger | 57:33 | 29. mai 2022 |

Referanser
----------

1. 1 2   ContraPoints Is the Opposite of the Internet[Hentet fra Wikidata]
2. ↑   Polygon, «The best video essays of 2018», utgitt 28. desember 2018, besøkt 21. mars 2019[Hentet fra Wikidata]
3. ↑  Fleishman, Jeffrey (12. juni 2019). «Transgender YouTube star ContraPoints tries to change alt-right minds». *Los Angeles Times* **(engelsk)**. Besøkt 12. april 2022.
4. 1 2 3  Cross, Katherine (24. august 2018). «The Oscar Wilde of YouTube fights the alt-right with decadence and seduction». *The Verge* **(engelsk)**. Besøkt 12. april 2022.
5. 1 2  «10th Annual Streamy Nominees & Winners». *The Streamy Awards* **(engelsk)**. Besøkt 12. april 2022.
6. ↑  Spangler, Todd; Spangler, Todd (20. oktober 2021). «YouTube Streamy Awards 2021 Nominations Announced, MrBeast Leads With Seven Nods». *Variety* **(engelsk)**. Besøkt 12. april 2022.
7. ↑  ContraPoints (19. juli 2018). «Alright, alright astrologers. October 21, 1988. 8:00 AM. Arlington, VA. Tell me about my soul.» (Tweet).
8. 1 2 3 4 5  Hall, Jake; Brownstein, Billie (9. april 2019). «ContraPoints Is the Opposite of the Internet». *www.vice.com* **(engelsk)**. Besøkt 12. april 2022.
9. 1 2 3  Sales, Nancy Jo (17. juni 2021). «‘The internet is about jealousy’: YouTube muse ContraPoints on cancel culture and compassion». *the Guardian* **(engelsk)**. Besøkt 12. april 2022.
10. ↑  «The World According to ContraPoints». *Highsnobiety* **(engelsk)**. 14. april 2021. Besøkt 12. april 2022.
11. ↑  Kronfeld, Evelyn (8. mai 2018). «ContraPoints on YouTube, Social Justice, and Transphobic Feminists». *OUT FRONT* **(engelsk)**. Besøkt 12. april 2022.
12. 1 2  McCrea, Aisling; Robinson, Nathan J. «INTERVIEW: Natalie Wynn of ContraPoints | Current Affairs». *www.currentaffairs.org*. Besøkt 12. april 2022.
13. ↑  Lawson, Richard (7. oktober 2019). «"At What Point Is 3 Million Gonna Be Success?": The Ever-Evolving, Often Perilous Business of Being a YouTube Star». *Vanity Fair* **(engelsk)**. Besøkt 12. april 2022.
14. ↑  Reeve, Elle (14. mars 2019). «Meet the YouTube star who's de-radicalizing young, right-wing men». *www.vice.com* **(engelsk)**. Besøkt 12. april 2022.
15. ↑  Featherstone, Liza (22. februar 2021). «Natalie Wynn Wants to Redistribute the Goddamn Champagne» **(engelsk)**. ISSN 0027-8378. Besøkt 12. april 2022.
16. 1 2  Singal, Jesse (30. oktober 2017). «This YouTuber Is Figuring Out How to Counter the Right’s Dominance of the Site». *Intelligencer* **(engelsk)**. Besøkt 12. april 2022.
17. ↑  St. James, Emily (20. desember 2018). «2018’s Best TV Was YouTube». *Slate Magazine* **(engelsk)**. Besøkt 12. april 2022.
18. 1 2  Mark, Clifton (6. januar 2019). «'ContraPoints' Is Political Philosophy Made for YouTube». *The Atlantic* **(engelsk)**. Besøkt 12. april 2022.
19. ↑  Neiwert, David (19. september 2018). «Is that an OK sign? A white power symbol? Or just a right-wing troll?». *Southern Poverty Law Center* **(engelsk)**. Besøkt 12. april 2022.
20. ↑  Featherstone, Liza (7. juni 2018). «I Think My Friend Is a Jordan Peterson Fan. What Should I Do?». *The Nation* **(engelsk)**. Arkivert fra originalen 4. april 2019. Besøkt 12. april 2022.
21. ↑  Marantz, Andrew (20. november 2018). «The Stylish Socialist Who Is Trying to Save YouTube from Alt-Right Domination». *The New Yorker* **(engelsk)**. Besøkt 12. april 2022.
22. ↑  Schindel, Daniel (28. desember 2018). «The best video essays of 2018». *Polygon* **(engelsk)**. Besøkt 12. april 2022.
23. ↑  Bulut, Selim (29. april 2019). «Vote for ContraPoints on the #Dazed100». *Dazed* **(engelsk)**. Besøkt 12. april 2022.
24. 1 2  Mahdawi, Arwa (13. september 2019). «He, she, they … should we now clarify our preferred pronouns when we say hello?». *the Guardian* **(engelsk)**. Besøkt 12. april 2022.
25. ↑  Earl, Jessie (21. oktober 2019). «What Does the ContraPoints Controversy Say About the Way We Criticize?». *www.pride.com* **(engelsk)**. Besøkt 12. april 2022.
26. 1 2  Asarch, Steven (21. oktober 2019). «YouTuber ContraPoints labeled "Truscum" by nonbinary community after inclusion of Buck Angel in latest video». *Newsweek* **(engelsk)**. Besøkt 12. april 2022.
27. ↑  Soave, Robby (2. januar 2020). «Leftist YouTuber ContraPoints Explains Why Cancel Culture Mobs Should Drop the Pitchforks». *Reason.com* **(engelsk)**. Besøkt 12. april 2022.
28. ↑  «Archived Transcripts». *ContraPoints* **(engelsk)**. Besøkt 12. april 2022.

Eksterne lenker
---------------

* (en) Offisielt nettsted Rediger på Wikidata

* (en) Natalie Wynn – kategori av bilder, video eller lyd på Commons Rediger på Wikidata
* (en) ContraPoints på Internet Movie Database Rediger på Wikidata
* ContraPoints på Twitter Rediger på Wikidata

* ContraPoints på Facebook Rediger på Wikidata

* ContraPoints på Instagram Rediger på Wikidata

* ContraPoints på YouTube Rediger på Wikidata

* ContraPoints på Tumblr Rediger på Wikidata

* ContraPoints på Mastodon Rediger på Wikidata

* ContraPoints på Patreon Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |